ബാസ്കറ്റ്: ഇന്ത്യന് ടീമില് നാല് മലയാളികള് കോട്ടയം: ഫിബ ഏഷ്യ കപ്പ് ബാസ്കറ്റ്ബോളിനുള്ള ഇന്ത്യന് വനിതാ ടീമില് നാലു മലയാളികള്. കെഎസ്ഇബിയുടെ സ്റ്റെഫി നിക്സണ്, തിരുവനന്തപുരം മാര് ഇവാനിയോസ് കോളജിന്റെ ആര്. ശ്രീകല, ചങ്ങനാശേരി അസംപ്ഷന് കോളജിന്റെ സി.എസ്. അനു മരിയ, റെയില്വേസിന്റെ ശ്രുതി അരവിന്ദ് എന്നിവരാണ് ഇന്ത്യന് ടീമില് ഇടംപിടിച്ച മലയാളികള്. സെപ്റ്റംബര് 27 മുതല് ഒക്ടോബര് മൂന്ന് വരെ ജോര്ഡാനിലാണ് ചാന്പ്യന്ഷിപ്. ജപ്പാന്, ചൈന, ഓസ്ട്രേലിയ, കൊറിയ, ന്യൂസിലന്ഡ്, ചൈനീസ് തായ്പേയ്, ഫിലിപ്പീന്സ് എന്നിവയാണ് ഇന്ത്യക്കൊപ്പം മത്സരരംഗത്തുള്ളത്.